pythainlp/thaigov-v2-corpus-22032023 huggingface dataset:
วันพฤหัสบดีที่ 16 ธันวาคม 2564
“พล.อ.ประวิตร” ประธานพิธีลงนามโครงการชุมชนซื่อสัตย์ ดันไอแบงก์ปล่อยสินเชื่อผ่านมัสยิดเป้า 1,000 แห่ง ในปี 65
“พล.อ.ประวิตร” รองนายกรัฐมนตรี ประธานในพิธีลงนามบันทึกข้อตกลงความร่วมมือ (MOU) “โครงการชุมชนซื่อสัตย์” เพื่อพัฒนาสังคมมุสลิม ระหว่างธนาคารอิสลามแห่งประเทศไทย (ไอแบงก์) และคณะกรรมการกลางอิสลามแห่งประเทศไทย
“พล.อ.ประวิตร” รองนายกรัฐมนตรี ประธานในพิธีลงนามบันทึกข้อตกลงความร่วมมือ (MOU) “โครงการชุมชนซื่อสัตย์” เพื่อพัฒนาสังคมมุสลิม ระหว่างธนาคารอิสลามแห่งประเทศไทย (ไอแบงก์) และคณะกรรมการกลางอิสลามแห่งประเทศไทย สร้างโอกาสลูกค้าเข้าถึงระบบสถาบันการเงิน ยกระดับความเป็นอยู่ เพิ่มคุณภาพชีวิตพี่น้องมุสลิม โดยให้สินเชื่อผ่านตัวแทนคณะกรรมการมัสยิดทั่วประเทศ ตั้งเป้าปี 2565 มีมัสยิดเข้าร่วม 1,000 แห่ง
วันนี้ (16 ธันวาคม 2564) พล.อ.ประวิตร วงษ์สุวรรณ รองนายกรัฐมนตรี เป็นประธาน ในพิธีลงนามบันทึกข้อตกลงความร่วมมือ (MOU) “โครงการชุมชนซื่อสัตย์” เพื่อพัฒนาสังคมมุสลิมระหว่างธนาคารอิสลามแห่งประเทศไทย (ไอแบงก์) และคณะกรรมการกลางอิสลามแห่งประเทศไทย โดยมีนายสันติ พร้อมพัฒน์ รัฐมนตรีช่วยว่าการกระทรวงการคลัง และนายประสาน ศรีเจริญ รองประธานคณะกรรมการกลางอิสลามแห่งประเทศไทย ในนามผู้แทนจุฬาราชมนตรี ร่วมเป็นสักขีพยาน
การลงนามครั้งนี้ มีวัตถุประสงค์ในการแสดงเจตจำนงในการพัฒนาสังคมมุสลิม ระหว่างธนาคารอิสลามแห่งประเทศไทย และคณะกรรมการกลางอิสลามแห่งประเทศไทย ภายใต้การดำเนินงานตามพันธกิจสำคัญในการสร้างโอกาสให้ลูกค้ามุสลิม เข้าถึงระบบสถาบันการเงิน เพื่อยกระดับความเป็นอยู่ของ พี่น้องมุสลิมโดยการให้สินเชื่อผ่านตัวแทนของคณะกรรมการมัสยิดทั่วประเทศ โดยในปี 2564 ธนาคารได้มีการนำร่องเสนอโครงการให้มัสยิดในภาคกลาง และภาคใต้ ปัจจุบันมีมัสยิดให้การตอบรับเข้าร่วมโครงการดังกล่าว แล้ว 350 แห่งโดยปี 2565 มีเป้าหมายจะมีมัสยิดเข้าร่วมโครงการทั่วประเทศ รวม 1,000 แห่ง
พล.อ.ประวิตร กล่าวว่า ธนาคารอิสลามแห่งประเทศไทย ซึ่งเป็นหน่วยงานรัฐวิสาหกิจ สังกัดกระทรวงการคลังได้กำหนดยุทธศาสตร์องค์กร การให้บริการทางการเงินตามหลักศาสนาอิสลาม (หลักซะรีอะฮ์) บนพื้นฐานของคุณธรรมซึ่งเชื่อมโยงสู่แผนดำเนินงาน “โครงการชุมชนซื่อสัตย์” เพื่อพัฒนาสังคมมุสลิมเป็นการสร้างโอกาสให้พี่น้องชาวมุสลิมเข้าถึงการแหล่งเงินทุน เพื่อการยกระดับความเป็นอยู่ที่ดี จึงนับเป็นการสร้างความเสมอภาคและเท่าเทียมกันทางสังคม สร้างความมั่นคงและลดความเหลื่อมล้ำ
“การดำเนินงานครั้งนี้เป็นไปตามนโยบายที่รัฐบาลได้มุ่งมั่นที่จะสร้างความเป็นอยู่ที่ดีให้กับประชาชนในทุกภาคส่วน และลดความเหลื่อมล้ำทางเศรษฐกิจและสังคม” พล.อ.ประวิตรกล่าว
นายสันติ พร้อมพัฒน์ รัฐมนตรีช่วยว่าการกระทรวงการคลัง กล่าวว่า ธนาคารอิสลามแห่งประเทศไทย (ไอแบงก์) ที่ผ่านมาได้มีส่วนสำคัญในการขับเคลื่อนเศรษฐกิจและสังคมให้กับพี่น้องชาวมุสลิมโดยเฉพาะช่วงสถานการณ์การแพร่ระบาดไวรัสโควิด-19 ไอแบงก์ได้ออกมาตรการเข้ามาช่วยเหลือลูกค้าเพื่อลดผลกระทบอย่างต่อเนื่อง ทั้งมาตรการปรับโครงสร้างหนี้ มาตรการการให้สินเชื่อเพิ่มเติม ฯลฯ และโครงการชุมชนซื่อสัตย์จะเข้ามาเสริมสร้างให้ลูกค้าของไอแบงก์เข้าถึงแหล่งเงินทุนได้มากขึ้น
“ด้วยความเคร่งครัดในการปฏิบัติตามคำสอนของศาสนาของชาวไทยมุสลิม ในเรื่องการบริหารจัดการทางการเงิน แต่ด้วยสถานการณ์เศรษฐกิจปัจจุบัน ทำให้พี่น้องชาวไทยมุสลิม จำเป็นที่จะต้องได้รับการดูแลให้สามารถเข้าถึงแหล่งเงินได้อย่างมีประสิทธิภาพ และถูกต้องตามข้อปฏิบัติตามหลักศาสนา เพื่อให้ดำเนินธุรกิจและสามารถดำเนินชีวิตเพื่อประกอบอาชีพ และการดูแลครอบครัวต่อไปได้อย่างต่อเนื่อง” นายสันติกล่าว
วันศุกร์ที่ 3 ธันวาคม 2564
กระทรวงยุติธรรม ร่วมมือมหาวิทยาลัยรามคำแหง และเครือข่ายนักศึกษา เผยแพร่ส่งเสริมความรู้ความเข้าใจร่าง พ.ร.บ.ป้องกันการกระทำผิดซ้ำของผู้กระทำความผิดอุกฉกรรจ์ที่ใช้ความรุนแรง
กระทรวงยุติธรรมร่วมมือมหาวิทยาลัยรามคำแหงและเครือข่ายนักศึกษา เผยแพร่ส่งเสริมความรู้ความเข้าใจร่าง พ.ร.บ.ป้องกันการกระทำผิดซ้ำของผู้กระทำความผิดอุกฉกรรจ์ที่ใช้ความรุนแรง พ.ศ. .... ไปยังวิทยาเขตของมหาวิทยาลัยรามคำแหง ๒๓ จังหวัดทั่วประเทศ
เมื่อวันพฤหัสบดีที่ ๒ ธันวาคม ๒๕๖๔ เวลา ๑๓.๓๐ น. นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม พร้อมด้วย นางสาวเอมอร เสียงใหญ่ ผู้ตรวจราชการกระทรวงยุติธรรม และผู้แทนสำนักงานกิจการยุติธรรม เข้าพบ ผศ.ดร.สืบพงษ์ ปราบใหญ่ อธิการบดีมหาวิทยาลัยรามคำแหง เพื่อร่วมหาเเนวทางเผยแพร่ประชาสัมพันธ์ สื่อส่งเสริมความรู้ความเข้าใจร่างพระราชบัญญัติป้องกันการกระทำผิดซ้ำของผู้กระทำความผิดอุกฉกรรจ์ที่ใช้ความรุนแรง พ.ศ. .... ไปสู่เครือข่ายนักศึกษาทั้งส่วนกลางและวิทยาเขตของมหาวิทยาลัยรามคำแหง ๒๓ จังหวัดทั่วประเทศ เพื่อให้นักศึกษาได้เข้าใจ ร่างพระราชบัญญัติป้องกันการกระทำความผิดซ้ำ ของผู้กระทำความผิดอุกฉกรรจ์ที่ใช้ความรุนแรง พ.ศ. .... ก่อนกฎหมายจะมีผลบังคับใช้ในอนาคต สร้างความตระหนักรู้ และความตื่นตัวต่อปัญหาการกระทำผิดซ้ำที่มีผลกระทบต่อประชาชน อีกทั้งส่งเสริมให้ประชาชนได้เข้าใจ ภัยอันตรายใกล้ตัวและรับรู้แนวทาง การอยู่ร่วมกับกลุ่มผู้พ้นโทษ ชุมชน และเฝ้าระวังความปลอดภัยในชุมชน
ผศ.ดร.สืบพงษ์ ปราบใหญ่ อธิการบดีมหาวิทยาลัยรามคำแหง กล่าวว่า ยินดีเป็นอย่างยิ่งที่ได้ร่วมขับเคลื่อน พระราชบัญญัติฉบับนี้ ซึ่งเป็นส่วนหนึ่งของภารกิจมหาวิทยาลัยรามคำแหงในการให้บริการทางวิชาการแก่สังคม ทั้งนี้ มหาวิทยาลัยรามคำแหงได้เชิญนายกองค์กรนักศึกษา และประธานสภานักศึกษา รวมทั้งตัวแทนนักศึกษา ร่วมรับฟังและเป็นตัวแทนเพื่อเร่งสร้างความรู้ความเข้าใจกระจายไปยังกลุ่มนักศึกษาของมหาวิทยาลัยรามคำแหง ด้วยสื่อประชาสัมพันธ์ของกระทรวงยุติธรรมอีกด้วย
วันจันทร์ที่ 18 กรกฎาคม 2565
ครม. เคาะ! มาตรการภาษี ยกเว้นภาษีเงินได้นิติบุคคล 2 เท่า สนับสนุนการจัดสัมมนา นิทรรศการ งานแสดงสินค้า ภายในประเทศ ถึงสิ้นปีนี้
.....
ที่ประชุม ครม. (12 ก.ค. 65) เห็นชอบร่างพระราชกฤษฎีกา 2 ฉบับ ที่เป็นมาตรการทางภาษีเพื่อช่วยกระตุ้นการท่องเที่ยวและสนับสนุนห่วงโซ่อุปทานด้านการท่องเที่ยว รวมทั้งสนับสนุนการใช้จ่ายและส่งเสริมการจ้างงาน ประกอบด้วย 2 มาตรการ ดังนี้
.
1.ยกเว้นภาษีเงินได้นิติบุคคล เป็นจำนวน 2 เท่าของที่จ่ายจริง สำหรับการอบรมสัมมนาที่จัดในจังหวัดท่องเที่ยวรอง หรือพื้นที่ท่องเที่ยวอื่น ๆ ที่อธิบดีกรมสรรพากรประกาศกำหนด และยกเว้นภาษีเงินได้นิติบุคคลจำนวน 1.5 เท่า สำหรับการอบรมสัมมนาในพื้นที่อื่น ๆ ที่จ่ายไปตั้งแต่ วันที่ 15 ก.ค. - 31 ธ.ค. 65
.
2.ยกเว้นภาษีเงินได้นิติบุคคล เป็นจำนวน 2 เท่าของที่จ่ายจริง ให้แก่บริษัทหรือห้างหุ้นส่วนนิติบุคคล ที่ใช้จ่ายเป็นค่าเช่าพื้นที่หรือค่าบริการเข้าร่วมงานออกร้าน งานนิทรรศการ หรือ การแสดงสินค้าภายในประเทศ ที่จัดขึ้นระหว่าง วันที่ 15 ก.ค. - 31 ธ.ค. 65 โดยต้องมีหนังสือรับรองจากผู้จัดงานว่าได้เข้าร่วมจัดงานจริง
.
มาตรการภาษีดังกล่าว นอกจากจะช่วยสนับสนุนอุตสาหกรรมการท่องเที่ยวและอุตสาหกรรมที่เกี่ยวเนื่องแล้ว ยังช่วยให้ผู้ประกอบการที่ได้รับผลกระทบจากสถานการณ์โควิด-19 สามารถกลับมาประกอบกิจการตามปกติได้อีกครั้ง
#ไทยคู่ฟ้า #ร่วมต้านโควิด19
-------------------
วันพุธที่ 25 พฤษภาคม 2565
ดีอีเอส ร่วม สพร. วางแนวทางการยกระดับทักษะดิจิทัลผู้บริหารฯระดับสูงและบุคลากรภาครัฐ ขับเคลื่อนนโยบายรัฐบาลดิจิทัลอย่างเป็นรูปธรรม
ดีอีเอส ร่วม สพร. วางแนวทางการยกระดับทักษะดิจิทัลผู้บริหารฯระดับสูงและบุคลากรภาครัฐ ขับเคลื่อนนโยบายรัฐบาลดิจิทัลอย่างเป็นรูปธรรม
เมื่อวันที่24พฤษภาคม2565 นางสาวสุกันยาณียะวิญชาญ ผู้ตรวจราชการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมการประชุมหารือเกี่ยวกับข้อเสนอแนะแนวทางการยกระดับทักษะดิจิทัลของผู้บริหารเทคโนโลยีสารสนเทศระดับสูงและบุคลากรภาครัฐจัดโดยสำนักงานพัฒนารัฐบาลดิจิทัล(องค์การมหาชน)หรือสพร.เพื่อหารือข้อคิดเห็นจากหน่วยงานหลักที่เกี่ยวข้องได้แก่สำนักงานข้าราชการพลเรือน(สำนักงานก.พ.)สำนักงานปลัดกระทรวงดิจิทัลฯสป.ดศ.สำนักงานคณะกรรมการสำนักงานดิจิทัลเพื่อเศรษฐกิจและสังคมแห่งชาติ(สดช.) ผ่านVideo Conference โดยมีประเด็นหารืออาทิบทบาทหน้าที่ของหน่วยงานที่เกี่ยวข้องกับผู้บริหารเทคโนโลยีสารสนเทศระดับสูงภาครัฐ การขึ้นทะเบียนและติดตามสถานะDCIOการให้สำนักงานก.พ.บังคับใช้แนวทางของสำนักงานก.พ.ที่ระบุว่าDCIOต้องมีความเข้าใจเรื่องดิจิทัลและผ่านการอบรมหลักสูตรGCIOหรือเทียบเท่าภายใน1ปีและเรื่องการเตรียมวัดระดับทักษะดิจิทัลปรับหลักสูตรและเทียบโอนสำหรับDCIOเป็นต้น ทั้งนี้เนื่องจากสพร.อยู่ระหว่างการศึกษาเพื่อจัดทำข้อเสนอแนะเชิงนโยบายเรื่องแนวทางการยกระดับทักษะดิจิทัลของDCIOรวมทั้งสพร.เล็งเห็นว่าผู้บริหารเทคโนโลยีสารสนเทศระดับสูงและบุคลากรภาครัฐเป็นส่วนสำคัญในการขับเคลื่อนนโยบายรัฐบาลดิจิทัลสู่ภาคปฏิบัติอย่างเป็นรูปธรรม
*******************
วันพุธที่ 8 กันยายน 2564
คณะกรรมการ ธพว. แต่งตั้ง  3 “รองกรรมการผู้จัดการ” เสริมครอบคลุมการทำงานครบทุกด้าน ขับเคลื่อนองค์กรเดินหน้าเต็มศักยภาพ
คณะกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) มีมติเห็นชอบแต่งตั้ง “รองกรรมการผู้จัดการ” ธนาคารพัฒนาวิสาหกิจขนาดกลางและขนาดย่อมแห่งประเทศไทย จำนวน 3 ท่าน
คณะกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) มีมติเห็นชอบแต่งตั้ง “รองกรรมการผู้จัดการ” ธนาคารพัฒนาวิสาหกิจขนาดกลางและขนาดย่อมแห่งประเทศไทย จำนวน 3 ท่าน ประกอบด้วย
- นายพิชิต มิทราวงศ์ รับผิดชอบ กลุ่มงานวิเคราะห์สินเชื่อและปฏิบัติการ มีผลตั้งแต่วันที่ 8 กันยายน 2564
- นายโมกุล โปษยะพิสิษฐ์ รับผิดชอบ กลุ่มงานกลยุทธ์ พัฒนาธุุรกิจและผู้ประกอบการ มีผลตั้งแต่วันที่ 8 กันยายน 2564
- นายชาตรี เวทสรณสุธี รับผิดชอบ กลุ่มงานสาขาและบริหารคุณภาพสินเชื่อ มีผลตั้งแต่วันที่ 1 ตุลาคม 2564
จากมติดังกล่าว เมื่อรวมกับรองกรรมการผู้จัดการ ในปัจจุบัน คือ นายเจษฎา ช.เจริญยิ่ง รับผิดชอบ กลุ่มงานกำกับการปฏิบัติงานและบริหารความเสี่ยง นางวิมลรัตน์ ปิยสถาพรพงศ์ รับผิดชอบ กลุ่มงานสนับสนุนองค์กร และนายสมานพงษ์ เกลี้ยงลำยอง รับผิดชอบ กลุ่มงานสาขาและบริหารคุณภาพสินเชื่อ ที่จะเกษียณอายุราชการในสิ้นเดือนกันยายน นี้ ซึ่งธนาคารได้แต่งตั้งรองกรรมการผู้จัดการท่านใหม่มาสานต่องานได้ทันที ส่งผลให้ในต้นเดือนตุลาคมนี้ ธพว. จะมีรองกรรมการผู้จัดการ 5 ท่าน ครอบคลุมการทำงานครบทุกด้าน สามารถขับเคลื่อนองค์กรได้อย่างมีประสิทธิภาพตามภารกิจที่ได้รับมอบหมายจากรัฐบาล
วันพุธที่ 10 พฤศจิกายน 2564
องค์การขนส่งมวลชนกรุงเทพยืนยันคณะอนุกรรมการสามารถประชุมได้เพื่อประโยชน์แห่งกิจการองค์การขนส่งมวลชนกรุงเทพ
เพื่อประโยชน์แห่งกิจการองค์การขนส่งมวลชนกรุงเทพ (ขสมก.)
นายกิตติกานต์ จอมดวง จารุวรพลกุล ผู้อำนวยการ องค์การขนส่งมวลชนกรุงเทพ (ขสมก.) กระทรวงคมนาคมเปิดเผยว่า ตามที่สื่อมวลชนได้นำเสนอข่าว กรณี ขสมก. มีการประชุมอนุกรรมการ คณะต่าง ๆ แม้ว่าจะยังไม่มีการแต่งตั้งประธานกรรมการบริหารกิจการองค์การท่านใหม่ จากการตรวจสอบพบว่า คณะอนุกรรมการดังกล่าว ได้รับการแต่งตั้งจาก คณะกรรมการบริหารกิจการองค์การขนส่งมวลชนกรุงเทพ ตามมาตรา 15 แห่งพระราชกฤษฎีกาจัดตั้งองค์การขนส่งมวลชนกรุงเทพ พ.ศ. 2519 อย่างครบถ้วนและถูกต้องแล้ว ซึ่งการประชุมของอนุกรรมการ คณะต่าง ๆ ล้วนมีวัตถุประสงค์ เพื่อประโยชน์แห่งกิจการขององค์การขนส่งมวลชนกรุงเทพ ในการแก้ไขปัญหาต่าง ๆ อาทิ การติดตามด้านคดี ที่มีจำนวนกว่า 900 คดีและมีทุนทรัพย์รวมกันประมาณ 4,500 ล้านบาท รวมถึงการกำกับด้านการบริหารสัญญาที่มีอยู่เป็นจำนวนมาก ซึ่งอาจส่งผลต่อสภาพคล่องทางการเงินขององค์การขนส่งมวลชนกรุงเทพในอนาคต ดังนั้น จึงมีความจำเป็นต้องจัดประชุมคณะอนุกรรมการต่าง ๆ เพื่อเร่งรัดติดตามและกำหนดกรอบแนวทางในการดำเนินการข้างต้น ตามภารกิจของคณะอนุกรรมการ ที่ได้รับมอบหมายจากคณะกรรมการบริหารกิจการองค์การขนส่งมวลชนกรุงเทพ
ส่วนกรณี อดีตผู้บริหารระดับสูงขององค์การขนส่งมวลชนกรุงเทพ ซึ่งปัจจุบันได้รับการแต่งตั้งจากคณะกรรมการบริหารกิจการองค์การขนส่งมวลชนกรุงเทพ ให้เป็นอนุกรรมการและเลขานุการฯ มีหน้าที่ในการรวบรวมเอกสาร และพิจารณาจัดทำรายละเอียดประกอบการประชุมคณะอนุกรรมการ เพื่อให้เกิดประโยชน์แห่ง กิจการ องค์การขนส่งมวลชนกรุงเทพต่อไปทั้งนี้ ขสมก. อยู่ในกระบวนการสรรหา ประธานกรรมการบริหารกิจการองค์การ ท่านใหม่ ซึ่งหากได้รับความเห็นชอบจากคณะรัฐมนตรี (ครม.) จักได้ผนึกกำลังร่วมกันในทุกภาคส่วน เพื่อมุ่งขับเคลื่อน ขสมก. ให้บรรลุตามวัตถุประสงค์ ในการเป็นผู้นำการให้บริการรถโดยสารประจำทาง และการให้บริการประชาชนให้ได้รับความพึงพอใจสูงสุดต่อไป
วันพฤหัสบดีที่ 5 พฤษภาคม 2565
“เอนก” ปลื้มใจงานฐานข้อมูล “จุดตั้งต้นการศึกษาการต่างประเทศของไทยในมหาวิทยาลัย” จะถูกรับรอง และจารึกไว้เป็นประวัติศาสตร์ของปัญญาของไทย
“เอนก” ปลื้มใจงานฐานข้อมูล “จุดตั้งต้นการศึกษาการต่างประเทศของไทยในมหาวิทยาลัย” จะถูกรับรอง และจารึกไว้เป็นประวัติศาสตร์ของปัญญาของไทย
28 เมษายน 2565 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานเปิดงานเสวนาวิชาการ เรื่อง “จุดตั้งต้นการศึกษาการต่างประเทศของไทยในมหาวิทยาลัย” ซึ่งเป็นส่วนหนึ่งของงานวิจัยภายใต้การสนับสนุนจากสถาบันโลกคดีศึกษา (ธัชชา) พร้อมด้วยคณะผู้บริหาร อว. เข้าร่วมงาน ณ ห้องแถลงข่าว ชั้น 1 อาคารพระจอมเกล้า สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
ศ.(พิเศษ) ดร.เอนก กล่าวว่า ดีใจที่สถาบันโลกคดี สามารถผลิตผลงานที่เป็นงานตีพิมพ์ งานเขียนชิ้นสำคัญขึ้นมาเป็นชิ้นแรกได้คือ ฐานข้อมูลบรรณานุกรมการต่างประเทศของไทยตั้งแต่สมัยสุโขทัยถึงปัจจุบันและใช้เวลาทำที่เร็ว ซึ่งเวลาที่ทำสำเร็จนั้นเป็นเวลาไม่ถึงปี ถือว่าเหมาะสมและสมควร การทำอะไรที่ดีและเก่งต้องทำได้เร็วด้วย เพราะยุคนี้เข้าสู่ยุค Economy of speed เราจะทำอะไรช้าก็คงไม่ทันการ สำหรับฐานข้อมูลที่พูดถึงจุดตั้งต้นการศึกษาการต่างประเทศของไทยในมหาวิทยาลัยก็ปลาบปลื้มใจที่บรรพชนของเราในทางการศึกษาว่าด้วยการต่างประเทศถูกรับรอง ถูกจารึกเอาไว้ด้วยและต่อไปก็จะเป็นประวัติศาสตร์ของปัญญาของไทย
อย่างไรก็ตามอยากจะย้ำลงไปว่าในความคิดเห็นส่วนตัวนั้น เราควรต้องทำให้เรื่องการต่างประเทศเป็นผลงานชิ้นโบว์แดงของรัฐและสังคมไทย เราต้องรู้ว่าเรื่องการต่างประเทศเป็นมรดกที่สำคัญของไทย อยากชวนให้เราทุกคนเอาความรู้ลึกของเราผูกเข้ากับความต้องการของประเทศและเผยแพร่ออกไป ซึ่งถือเป็น soft power อย่างหนึ่ง
นอกจากนั้นอีกข้อที่อยากจะเสนอคือ จากนี้ไปเราต้องพยายามนำเอาความรู้ต่างๆ มาทำให้ประเทศของเราเป็นประเทศที่เป็น middle power ซึ่งจะสอดคล้องกับการที่เราเป็นประเทศเศรษฐกิจปานกลางระดับบนและไปได้ดีกับการที่เราจะเป็นประเทศที่พัฒนาแล้วภายในอีก 10 กว่าปีข้างหน้า
วันอังคารที่ 24 สิงหาคม 2564
ปลัด วธ. เป็นประธานพิธีเปิดโครงการฝึกอบรมหลักสูตรพัฒนาศักยภาพการเป็นข้าราชการที่ดี รุ่นที่ ๒ ประจำปีงบประมาณ พ.ศ. ๒๕๖๔
พิธีเปิดโครงการฝึกอบรมหลักสูตรพัฒนาศักยภาพการเป็นข้าราชการที่ดี รุ่นที่ ๒ ประจำปีงบประมาณ พ.ศ. ๒๕๖๔ ผ่านระบบ Zoom
วันที่ ๒๓ สิงหาคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดโครงการฝึกอบรมหลักสูตรพัฒนาศักยภาพการเป็นข้าราชการที่ดี รุ่นที่ ๒ ประจำปีงบประมาณ พ.ศ. ๒๕๖๔ ผ่านระบบ Zoom โดยมี นางสุภัทร กิจเวช ผู้อำนวยการกองกลาง ผู้บริหารกระทรวงวัฒนธรรม และข้าราชการบรรจุใหม่ทั่วประเทศเข้าร่วม จำนวน ๒๑๙ คน ณ ห้องประชุม ชั้น ๖ อาคารวัฒนธรรมวิศิษฏ์ กระทรวงวัฒนธรรม
วันจันทร์ที่ 27 กันยายน 2564
ออมสินออกมาตรการสินเชื่อ ช่วยผู้ประสบภัยน้ำท่วมจากพายุเตี้ยนหมู่ ให้กู้ฉุกเฉินปลอดชำระ 3 เดือน/กู้ซ่อมแซมบ้าน ปีแรกไม่คิดดอกเบี้ย
จากอิทธิพลร่องมรสุม-พายุเตี้ยนหมู่ ส่งผลให้เกิดน้ำท่วมฉับพลัน น้ำป่าไหลหลาก ในพื้นที่ 26 จังหวัด ซึ่งทำให้บ้านเรือนและทรัพย์สินของประชาชนและลูกค้าของธนาคารในพื้นที่ได้รับความเสียหาย มีความเดือดร้อนในการดำรงชีพ
นายวิทัย รัตนากร ผู้อำนวยการธนาคารออมสิน เปิดเผยว่า จากอิทธิพลร่องมรสุม-พายุเตี้ยนหมู่ ส่งผลให้เกิดน้ำท่วมฉับพลัน น้ำป่าไหลหลาก ในพื้นที่ 26 จังหวัด โดยเฉพาะ จังหวัดพิจิตร ชัยภูมิ นครราชสีมา พระนครศรีอยุธยา สุโขทัย ชัยนาท นครสวรรค์ สิงห์บุรี ขอนแก่น ลำปาง ลำพูน และอุบลราชธานี ซึ่งทำให้บ้านเรือนและทรัพย์สินของประชาชนและลูกค้าของธนาคารในพื้นที่ได้รับความเสียหาย มีความเดือดร้อนในการดำรงชีพ โดยธนาคารออมสินในพื้นที่ได้นำถุงยังชีพ สิ่งของจำเป็น และน้ำดื่ม ออกไปแจกจ่ายช่วยเหลือบรรเทาความเดือดร้อนเร่งด่วนในเบื้องต้นแล้ว
นอกจากนี้ ได้ออกมาตรการสินเชื่อเพื่อบรรเทาความเดือดร้อนแก่ผู้ประสบภัยพิบัติและผู้ประกอบการในพื้นที่ ด้วยวงเงินกู้ฉุกเฉิน ที่มีหลักเกณฑ์เงื่อนไขผ่อนปรน และอัตราดอกเบี้ยต่ำ สำหรับซ่อมแซ่มที่อยู่อาศัย ซื้อสิ่งของจำเป็น ประกอบด้วย สินเชื่อเพื่อช่วยเหลือผู้ประสบภัยพิบัติ ซึ่งเป็นเงินกู้ฉุกเฉิน เพื่อบรรเทาความเดือดร้อนจากเหตุน้ำท่วม/ภัยพิบัติ ให้กู้รายละไม่เกิน 50,000 บาท โดยปลอดชำระเงินงวดใน 3 เดือนแรก สินเชื่อเคหะ สำหรับ ลูกค้าเดิมหรือประชาชนทั่วไป ที่บ้านพัก/ที่อยู่อาศัยได้รับความเสียหายมีความจำเป็นต้องซ่อมแซม ให้กู้วงเงินไม่เกิน 1 ล้านบาท ดอกเบี้ยปีแรก 0% สินเชื่อไทรทองอเนกประสงค์ เพื่อซื้อสิ่งอำนวยความสะดวกภายในบ้านทดแทนที่ได้รับความเสียหาย วงเงินกู้รายละไม่เกิน 300,000 บาท ใช้บ้าน/ที่ดิน สวนไร่นา/คอนโด ที่ปลอดภาระจำนองเป็นหลักทรัพย์ค้ำประกันได้ อัตราดอกเบี้ย MRR-1.25 ต่อปี ตลอดอายุสัญญา และ สินเชื่อธุรกิจ เพื่อบรรเทาความเดือดร้อนให้กับลูกค้าผู้ประกอบการ หรือ SMEs วงเงินให้กู้สูงสุด 10% ของวงเงินกู้เดิมแต่ไม่เกิน 5 ล้านบาท คิดอัตราดอกเบี้ยปีแรก 3.50% ปีที่ 2 เป็นต้นไป = MLR โดยปีแรกชำระแต่ดอกเบี้ยไม่ต้องชำระเงินต้น
ทั้งนี้ ลูกค้าหรือผู้ประสบภัย สามารถติดต่อขอสินเชื่อได้ที่สาขาธนาคารออมสินในพื้นที่ได้ตั้งแต่บัดนี้ หรือสอบถามข้อมูลเพิ่มเติมที่ GSB Contact Center โทร.1115
https://www.gsb.or.th/news/gsbpr54/
วันเสาร์ที่ 2 ตุลาคม 2564
ศธ. ดีเดย์ ! ฉีดวัคซีนเด็ก/เยาวชน 29 จังหวัดสีแดงเข้ม โดยนายกฯ จะร่วม Kick off ฉีดวัคซีน เด็กปลอดภัย เรียนอุ่นใจ ต้อนรับเปิดเทอม ณ ร.ร. พิบูลอุปถัมภ์ เขตห้วยขวาง กทม. 4 ตุลาคมนี้
ศธ. ดีเดย์ ! ฉีดวัคซีนเด็กนักเรียน/เยาวชน 29 จังหวัดสีแดงเข้ม โดยนายกรัฐมนตรีจะร่วมพิธี Kick off สร้างเกราะป้องกันด้วยวัคซีน เด็กปลอดภัย เรียนอุ่นใจ ต้อนรับเปิดเทอม ณ โรงเรียนพิบูลอุปถัมภ์ ถนนลาดพร้าว เขตห้วยขวาง กรุงเทพมหานคร ในวันที่ 4 ตุลาคม นี้
(2 ต.ค. 64) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้ความสำคัญกับการฉีดวัคซีนโควิด-19 สำหรับนักเรียน/เยาวชน โดยต้องได้รับความยินยอมจากผู้ปกครอง เพื่อให้นักเรียนกลับมาใช้ชีวิตที่เรียนหนังสือในโรงเรียนโดยเร็วที่สุด โดยนายกรัฐมนตรีจะเดินทางไปร่วมพิธี Kick off สร้างเกราะป้องกันด้วยวัคซีน เด็กปลอดภัย เรียนอุ่นใจ ต้อนรับเปิดเทอม ณ โรงเรียนพิบูลอุปถัมภ์ พร้อมกับโรงเรียนใน 12 เขตสุขภาพทั่วไทย เพื่อให้กำลังใจน้องๆ นักเรียนที่จะได้รับการฉีดวัคซีนโควิด-19 ไฟเซอร์ เป็นเข็ม 1 โอกาสนี้ จะได้เยี่ยมชมจุดฉีดวัคซีนและชมนิทรรศการโรงเรียนปลอดภัยของกรมอนามัย กระทรวงสาธารณสุข ณ ภายในบริเวณพื้นที่จัดงาน
สำหรับ โรงเรียนพิบูลอุปถัมภ์ เป็นโรงเรียนในสังกัดสำนักงานเขตพื้นที่การศึกษาประถมศึกษา (สพป.) กรุงเทพมหานคร สำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ เปิดการเรียนการสอนตั้งแต่ชั้นอนุบาล-มัธยมศึกษา ปีที่ 6 มีนักเรียนช่วงอายุระหว่าง 12-18 ปี ที่มีคุณสมบัติรับการฉีดวัคซีนจำนวน 799 คน สมัครใจฉีด 695 คน คิดเป็นร้อยละ 86.98 โดยจะเข้ารับการฉีดวัคซีนในวันจันทร์ที่ 4 ตุลาคม นี้ จำนวน 200 คน และจะทยอยฉีดวัคซีนนักเรียนเมื่อได้รับการจัดสรรในรอบต่อๆ ไป
โฆษกประจำสำนักนายกรัฐมนตรี กล่าวอีกว่า กระทรวงศึกษาธิการได้กำหนดแผนให้นักเรียน นักศึกษา ทุกสังกัด ที่มีอายุระหว่าง 12-18 ปี จำนวน 5,048,081 คน เบื้องต้นมีผู้ประสงค์จะฉีด 3.61 ล้านคน คิดเป็น 71.67% จะได้รับการฉีดวัคซีนสูตรไฟเซอร์ + ไฟเซอร์ ตั้งแต่ 4 ตุลาคมนี้เป็นต้นไป โดยจะเริ่มฉีดให้กับสถานศึกษาในพื้นที่ควบคุมสูงสุดและเข้มงวด (สีแดงเข้ม) ที่มีจำนวน 15,465 แห่ง ใน 29 จังหวัดก่อนและจะฉีดวัคซีนเข็มที่ 2 ตั้งแต่ต้นเดือนพฤศจิกายน ต่อไป
ทั้งนี้ ข้อมูลจากองค์การอาหารและยา (อย.) วัคซีนที่ได้รับการขึ้นทะเบียนให้ใช้สำหรับกลุ่มเด็กตั้งแต่อายุ 12 ปี ขึ้นไป ในประเทศไทย ได้แก่ วัคซีนไฟเซอร์และวัคซีนโมเดอร์นา ซึ่งมีประสิทธิภาพและความปลอดภัยผ่านการรับรองจากองค์การอนามัยโลก นอกจากนี้ หลายประเทศ เช่น สหรัฐอเมริกา ญี่ปุ่น สิงคโปร์ แคนาดา อินโดนิเซีย ฯลฯ ยังได้อนุมัติให้ใช้วัคซีนไฟเซอร์สำหรับกลุ่มเด็กตั้งแต่อายุ 12 ปีขึ้นไปแล้ว
“นายกรัฐมนตรีกำชับการฉีดวัคซีนสำหรับเด็กนักเรียน/เยาวชน รวมไปถึงการฉีดวัคซีนให้กับบุคลากรภายในโรงเรียนทุกระดับ เพื่อสร้างพื้นที่ปลอดภัยให้กับนักเรียน/เยาวชนให้มากที่สุด ขณะเดียวกันก็ให้ ศธ. เร่งดำเนินการโครงการ Sandbox Safety Zone in School (SSS) สำหรับโรงเรียนที่มีความพร้อม โดยคาดหวังให้โรงเรียนกลับมาเปิดเรียน On Site ให้มากที่สุด เพื่อจะได้ลดความเครียดและข้อจำกัดของนักเรียนในการเรียนการสอนออนไลน์ด้วย” นายธนกร กล่าว
.....................
กลุ่มประชาสัมพันธ์และเผยแพร่ สำนักโฆษก
วันศุกร์ที่ 21 มกราคม 2565
กรมการขนส่งทางบก เปิดประชุมรับฟังความคิดเห็นร่างประกาศกำหนดเกณฑ์มาตรฐานและวิธีการตรวจวัดค่าควันดำจากท่อไอเสียของรถตามกฎหมายว่าด้วยรถยนต์และกฎหมายว่าด้วยการขนส่งทางบก
ปรับเกณฑ์มาตรฐานค่าควันดำรถยนต์และรถขนส่ง เพิ่มประสิทธิภาพในการควบคุมมลพิษ แก้ไขปัญหาฝุ่นละออง PM 2.5
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) ได้มีการประชุมรับฟังความคิดเห็น (ร่าง) ประกาศกรมการขนส่งทางบก เรื่อง กำหนดเกณฑ์มาตรฐานและวิธีการตรวจวัดค่าควันดำจากท่อไอเสียของรถตามกฎหมายว่าด้วยรถยนต์ พ.ศ. …. และ (ร่าง) ประกาศกรมการขนส่งทางบก เรื่อง กำหนดเกณฑ์มาตรฐานและวิธีการตรวจวัดค่าควันดำจากท่อไอเสียของรถตามกฎหมายว่าด้วยการขนส่งทางบก พ.ศ. …. เพื่อสร้างความเข้าใจการปรับเกณฑ์มาตรฐานค่าควันดำของรถตามกฎหมายว่าด้วยรถยนต์และรถตามกฎหมายว่าด้วยการขนส่งทางบก รวมทั้งรับฟังความคิดเห็นจากหน่วยงานภาครัฐที่เกี่ยวข้องและผู้ประกอบการ โดยมี กรมควบคุมมลพิษ ผู้ประกอบการขนส่งผู้โดยสาร ผู้ประกอบการขนส่งสินค้า สถานตรวจสภาพรถ และบริษัทผู้ผลิตรถ เข้าร่วมประชุมรับฟังความคิดเห็นการบังคับใช้ร่างประกาศกรมการขนส่งทางบกดังกล่าว ผ่านสื่ออิเล็กทรอนิกส์ทางแอปพลิเคชัน Zoom Online
โดยเหตุผลในการยกร่างประกาศกรมการขนส่งทางบกดังกล่าว เนื่องจากกระทรวงทรัพยากรธรรมชาติและสิ่งแวดล้อม ได้ออกประกาศกระทรวงทรัพยากรธรรมชาติและสิ่งแวดล้อม เรื่อง กำหนดมาตรฐานค่าควันดำของรถยนต์ที่ใช้เครื่องยนต์แบบจุดระเบิดด้วยการอัด พ.ศ. 2564 เพื่อปรับปรุงการกำหนดมาตรฐานค่าควันดำของรถยนต์ที่ใช้เครื่องยนต์แบบจุดระเบิดด้วยการอัดเพิ่มประสิทธิภาพในการควบคุมมลพิษ แก้ไขปัญหาฝุ่นละออง PM 2.5 จากแหล่งกำเนิดมลพิษประเภทรถยนต์ และเป็นไปตามมาตรฐานสากล ดังนั้น เพื่อให้การตรวจวัดค่าควันดำจากท่อไอเสียของรถสอดคล้องและเป็นมาตรฐานเดียวกันกับประกาศกระทรวงทรัพยากรธรรมชาติและสิ่งแวดล้อม ขบ. จึงได้ดำเนินการยก (ร่าง) ประกาศกรมการขนส่งทางบก เรื่อง กำหนดเกณฑ์มาตรฐานและวิธีการตรวจวัดค่าควันดำจากท่อไอเสียของรถตามกฎหมายว่าด้วยรถยนต์ พ.ศ. …. และ (ร่าง) ประกาศกรมการขนส่งทางบก เรื่อง กำหนดเกณฑ์มาตรฐานและวิธีการตรวจวัดค่าควันดำจากท่อไอเสียของรถตามกฎหมายว่าด้วยการขนส่งทางบก พ.ศ. …. แทนประกาศกรมการขนส่งทางบกฉบับเดิม ซึ่งมีสาระสำคัญ คือ การปรับเกณฑ์มาตรฐานค่าควันดำของรถตามกฎหมายว่าด้วยรถยนต์และรถตามกฎหมายว่าด้วยการขนส่งทางบก จากเดิมค่าควันดำสูงสุดไม่เกิน 50% เป็นค่าควันดำสูงสุดไม่เกิน 40% เมื่อตรวจวัดควันดำด้วยเครื่องมือตรวจวัดควันดำระบบกระดาษกรอง และเมื่อตรวจวัดควันดำด้วยเครื่องมือตรวจวัดควันดำระบบความทึบแสง จากเดิมค่าควันดำสูงสุดไม่เกิน 45% เป็นค่าควันดำสูงสุดไม่เกิน 30% โดยประกาศดังกล่าวจะมีผลบังคบใช้วันที่ 13 เมษายน 2565 ซึ่งเกณฑ์มาตรฐานค่าควันดำนี้จะนำมาใช้กับการตรวจควันดำทั้งการตรวจสภาพรถ ณ สำนักงานขนส่งทั่วประเทศ สถานตรวจสภาพรถ (ตรอ.) และการตรวจควันดำบนถนนสายหลักและสายรองทั่วประเทศ
รองอธิบดีกรมการขนส่งทางบก กล่าวเพิ่มเติมว่า การประชุมรับฟังความคิดเห็นในวันนี้ เพื่อให้ผู้ประกอบการทราบถึงการปรับเกณฑ์มาตรฐานค่าควันดำ และให้ผู้ประกอบการเพิ่มความเข้มงวดในการบำรุงรักษาเครื่องยนต์ไม่ให้ก่อปัญหาควันดำที่เกิดจากการเผาไหม้ที่ไม่สมบูรณ์ของเครื่องยนต์ อันเป็นไปตามเกณฑ์มาตรฐานที่กฎหมายกำหนด รวมทั้งได้รับฟังข้อคิดเห็นและข้อเสนอแนะจากทั้งหน่วยงานภาครัฐและผู้ประกอบการ เพื่อนำมาพิจารณาปรับปรุงร่างประกาศกรมการขนส่งทางบกให้มีความเหมาะสม สอดคล้องกับเจตนารมณ์ในการแก้ไขปัญหาฝุ่นละออง PM 2.5 โดยการลดสาเหตุการเกิดมลพิษจากการเผาไหม้ของเครื่องยนต์
วันจันทร์ที่ 25 กรกฎาคม 2565
​รัฐบาลขอบคุณทุกฝ่ายร่วมแก้หนี้ครัวเรือน เปิดรายชื่อ 14 ธนาคาร ร่วมรีไฟแนนซ์-โอนหนี้ข้ามธนาคาร
​รัฐบาลขอบคุณทุกฝ่ายร่วมแก้หนี้ครัวเรือน เปิดรายชื่อ 14 ธนาคาร ร่วมรีไฟแนนซ์-โอนหนี้ข้ามธนาคาร
วันนี้ (24 กรกฎาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงการขับเคลื่อนการแก้หนี้ครัวเรือนของรัฐบาล ซึ่งที่ผ่านมาได้นำร่องในกลุ่มลูกหนี้ กยศ. ข้าราชการครูและตำรวจที่กู้ยืมจากสหกรณ์ ซึ่งมีความคืบหน้าและเกิดผลอย่างเป็นรูปธรรม สำหรับในส่วนของลูกหนี้อื่นๆที่กู้ยืมจากธนาคารพาณิชย์ ทางธนาคารแห่งประเทศไทยและกรมบังคับคดีได้ขับเคลื่อนเรื่องการเจรจาแก้หนี้และประนอมหนี้ อีกทั้งทางธนาคารแห่งประเทศไทยยังได้เป็นตัวกลางออกมาตรการ "รวมหนี้" สนับสนุนการรีไฟแนนซ์ (refinance) ตั้งแต่กันยายน 2564 แต่ยังพบว่าลูกหนี้ยังได้รับผลกระทบอย่างต่อเนื่อง  จึงได้ออกมาตรการสนับสนุนการรีไฟแนนซ์และการรวมหนี้เพิ่มเติม เพื่อช่วยลดภาระให้กับลูกหนี้ที่มีประวัติการชำระหนี้ดีหรือลูกหนี้ที่ได้รับผลกระทบจากสถานการณ์การแพร่ระบาดของโควิด 19 ซึ่งการรีไฟแนนซ์ คือ การปิดสินเชื่อจากเจ้าหนี้เดิมและย้ายไปใช้สินเชื่อของเจ้าหนี้ใหม่ ประโยชน์ที่จะเกิดขึ้นแก่ลูกหนี้ คือ 1)อัตราดอกเบี้ยลดลง ลูกหนี้จะมีสภาพคล่องเพิ่มขึ้น 2)เหลือหนี้ก้อนเดียวและอัตราดอกเบี้ยอัตราเดียวทำให้การชำระหนี้ง่ายขึ้น 3) ลดโอกาสการเสียประวัติลูกหนี้ หากเจรจารวมหนี้สำเร็จก่อนเกิดปัญหาหนี้เสีย
ทั้งนี้การรวมหนี้แบ่งออกเป็น 3 รูปแบบหลัก คือ 1) การรวมหนี้ภายในสถาบันการเงินเดียวกัน2) การรวมหนี้ระหว่างสถาบันการเงิน โดยโอนหนี้บัตรจากธนาคารแห่งหนึ่งไปรวมกับหนี้บ้านของธนาคารอีกแห่งหนึ่ง หรือจะเป็นการโอนหนี้บ้านไปรวมกับหนี้บัตรก็ได้ 3) การโอนหนี้บ้านและหนี้สินเชื่อรายย่อยประเภทอื่นไปรวมกันที่สถาบันการเงินแห่งใหม่ที่ลูกหนี้ไม่เคยมีหนี้ด้วยมาก่อน ขณะนี้ มี 14 ธนาคารที่สามารถยื่นขอรวมหนี้ภายในธนาคารหรือต่างธนาคารได้แล้ว คือ กรุงเทพ กรุงไทย กรุงศรีอยุธยา กสิกร เกียรตินาคิน ซีไอเอ็มบีไทย ทหารไทยธนชาติ ทิสโก้ ไทยพาณิชย์ ยูโอบี แลนด์แอนเฮ้าส์ ไอซีบีซี ออมสิน และอิสลามแห่งประเทศไทย ส่วนที่อยู่ในขั้นดำเนินการ คือ ธนาคารไทยเครดิตเพื่อรายย่อย
อย่างไรก็ตาม มีข้อควรรู้สำหรับลูกหนี้ คือ 1) ลูกหนี้สามารถรวมหนี้ได้ไม่เกินมูลค่าของหลักประกัน ทั้งนี้ หากยอดหนี้ของสินเชื่อรายย่อยสูงกว่ามูลค่าหลักประกันสามารถขอรวมหนี้บางส่วนได้ 2) ลูกหนี้ต้องให้ความยินยอมเปิดเผยข้อมูลที่จำเป็น เช่น ชื่อเจ้าหนี้ ยอดหนี้คงค้าง แก่ธนาคารที่ทำการรวมหนี้ 3) ลูกหนี้อาจถูกพิจารณาปรับลดวงเงินส่วนที่นำไปรวมหนี้ เพื่อให้อยู่ในระดับที่ลูกหนี้สามารถบริหารจัดการได้
“รัฐบาลขอบคุณทุกภาคส่วนที่ร่วมมือกันแก้ปัญหาหนี้ครัวเรือน ซึ่งเป็นเรื่องที่รัฐบาลไม่สามารถจัดการให้ลุล่วงเพียงฝ่ายเดียวได้ การที่ธนาคารแห่งประเทศไทยและธนาคารพาณิชย์ได้ยื่นมือเข้าช่วยเหลือประชาชนที่กำลังประสบปัญหาสภาพคล่อง ถือเป็นแรงหนุนสำคัญที่จะทำให้หนี้ภาคประชาชนคลี่คลาย ในส่วนของรัฐบาลก็ได้เร่งแก้ไขในหลายมิติทั้งเรื่องช่วยเหลือลูกหนี้กยศ ลูกหนี้สหกรณ์ครู รวมถึงการเสนอร่างกฎหมายต่าง ๆ ที่จะอำนวยความเป็นธรรมแก่ลูกหนี้ อาทิ การเช่าซื้อรถยนต์ การแก้กฎหมายประกันสังคมเพื่อให้ผู้ประกันตนนำเงินสะสมบางส่วนมาใช้ในยามประสบปัญหาสภาพคล่อง ซึ่งเรื่องนี้คงต้องขอให้ทางสภาผู้แทนราษฎรเร่งพิจารณาโดยด่วนเพื่อประโยชน์ของประชาชนจำนวนมาก” นางสาวรัชดาฯ กล่าว
..................
วันจันทร์ที่ 4 ตุลาคม 2564
ใช้สิทธิ คนละครึ่ง-ยิ่งใช้ยิ่งได้ ผ่านฟู้ดเดลิเวอรี่
วันจันทร์ที่ 4 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (4 ต.ค.64) เป็นวันแรกที่รัฐบาลเปิดระบบให้ประชาชนสามารถใช้สิทธิโครงการคนละครึ่ง และยิ่งใช้ยิ่งได้ ในการซื้ออาหารและเครื่องดื่มผ่านแพลตฟอร์มฟู้ดเดลิเวอรี่ โดยเข้าแอปพลิเคชัน “เป๋าตัง” กดที่แบนเนอร์ “ฟู้ดเดลิเวอรี่” ซึ่งอยู่ในหน้าหลักหรือหน้าใช้สิทธิโครงการ เลือกเมนู“สั่งผ่านฟู้ดเดลิเวอรี่แพลตฟอร์ม” แล้วเลือกผู้ให้บริการ หรือ กด “ค้นหาเมนูหรือร้านอาหาร” เพื่อเลือกซื้ออาหาร ระบบจะเชื่อมไปยังแอปพลิเคชันของฟู้ดเดลิเวอรี่ เพื่อสั่งอาหารจากร้านที่เข้าร่วมโครงการโดยผู้ซื้อจะต้องชำระค่าส่งก่อนจากนั้นจะได้รับการแจ้งเตือนใน g-Wallet ให้กดปุ่มชำระเงิน ซึ่งจะต้องดำเนินการภายใน 5 นาที ทั้งนี้ โครงการสนับสนุนเฉพาะค่าอาหารและเครื่องดื่มเท่านั้นไม่ครอบคลุมค่าใช้จ่ายอื่น โดยประชาชนใช้จ่ายได้ถึงวันที่ 31 ธ.ค.64
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 13 ธันวาคม 2564
รัฐบาลเดินหน้าปรับระดับฝีมือแรงงาน (Reskill) ให้แก่ "แรงงาน" ที่ได้รับผลกระทบจากโควิด พร้อมเชิญชวนนายจ้างลงทะเบียนร่วมโครงการส่งเสริมและรักษาระดับการจ้างงานในธุรกิจ SMEs ระยะ 2
.....
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เผยว่า สถานการณ์ด้านแรงงานส่งสัญญาณในทิศทางที่ดีขึ้น โดยการว่างงานในระบบประกันสังคมในปี 2564 ดีขึ้นจากปี 2563
.
เนื่องจากจำนวนผู้ประกันตนที่ขอสิทธิประโยชน์การว่างงานที่ลดลง และจำนวนผู้ประกันตนที่เข้าสู่ระบบมากกว่าจำนวนผู้ที่ออกจากระบบ ซึ่งสอดคล้องกับการฟื้นตัวของภาวะเศรษฐกิจทั้งในภาคการส่งออก การผลิต และการบริโภค ซึ่งช่วยพยุงการจ้างงานโดยเฉพาะในกลุ่ม SMEs
.
โดยกระทรวงแรงงานจะเร่งพัฒนาทักษะแรงงานเพื่อยกระดับ (Unskill) ปรับระดับฝีมือแรงงาน(Reskill) ให้แก่แรงงานที่ได้รับผลกระทบจากโควิด-19 เน้นในภาคบริการที่เกี่ยวข้องกับการท่องเที่ยวและผู้ว่างงานอื่น ๆ
.
สำหรับนายจ้าง กระทรวงแรงงานได้เปิดโครงการส่งเสริมและรักษาระดับการจ้างงานในธุรกิจ SMEs ลงทะเบียนระยะที่ 2 ได้ตั้งแต่วันนี้ - 20 ธ.ค. 64 โดยนายจ้างที่ปฏิบัติตามเงื่อนไขการจ้างงานจะได้รับเงินอุดหนุนจากรัฐบาลในอัตรา 3,000 บาท/ลูกจ้างสัญชาติไทย 1 คน/เดือน เป็นระยะเวลา 2 เดือน (ธ.ค. 64 และ ม.ค. 65)
.
อ่านเพิ่มเติม คลิกhttps://www.thaigov.go.th/news/contents/details/49363
#ไทยคู่ฟ้า#ร่วมต้านโควิด19
-------------------
วันอาทิตย์ที่ 19 มิถุนายน 2565
รมช.สาธิต เยี่ยมชมห้องฉุกเฉินคุณภาพโรงพยาบาลอุดรธานี
รัฐมนตรีช่วยว่าการกระทรวงสาธารณสุข ตรวจเยี่ยมห้องฉุกเฉินคุณภาพโรงพยาบาลอุดรธานี เน้นความปลอดภัยผู้ป่วยควบคู่กับการพัฒนาระบบ และตั้งสถานีตำรวจชุมชนในโรงพยาบาลเป็นแห่งแรกของประเทศ ช่วยป้องกันและระงับเหตุรุนแรงในโรงพยาบาลได้ผลดี
รัฐมนตรีช่วยว่าการกระทรวงสาธารณสุข ตรวจเยี่ยมห้องฉุกเฉินคุณภาพโรงพยาบาลอุดรธานี เน้นความปลอดภัยผู้ป่วยควบคู่กับการพัฒนาระบบ และตั้งสถานีตำรวจชุมชนในโรงพยาบาลเป็นแห่งแรกของประเทศ ช่วยป้องกันและระงับเหตุรุนแรงในโรงพยาบาลได้ผลดี
วันนี้ (19 มิถุนายน 2565) ที่ โรงพยาบาลอุดรธานี อำเภอเมือง จังหวัดอุดรธานี ดร.สาธิต ปิตุเตชะรัฐมนตรีช่วยว่าการกระทรวงสาธารณสุข พร้อมด้วย นายแพทย์ณรงค์ สายวงศ์ รองปลัดกระทรวงสาธารณสุข และคณะตรวจเยี่ยมการดำเนินงานห้องฉุกเฉินคุณภาพ (Smart Emergency Room) โรงพยาบาลอุดรธานี และสถานีตำรวจชุมชนในโรงพยาบาลแห่งแรกของประเทศ
ดร.สาธิต กล่าวว่า กระทรวงสาธารณสุขมีนโยบายพัฒนาการให้บริการเพื่ออำนวยความสะดวกในการเข้าถึงระบบการรักษา ลดความแออัด และลดระยะเวลารอคอย โดยเฉพาะห้องฉุกเฉิน หรือER ที่ต้องเปิดให้บริการผู้ป่วยตลอด24 ชั่วโมง โดยมีโรงพยาบาลอุดรธานีเป็นหนึ่งในโรงพยาบาลศูนย์ 21 แห่ง ที่นำร่องพัฒนาห้องฉุกเฉิน ให้เป็น“Smart Emergency Room” นำระบบสารสนเทศทางการแพทย์มาใช้ ช่วยให้ผู้ป่วยได้รับการรักษาอย่างรวดเร็ว และจัดให้มีแพทย์ประจำตลอด 24 ชั่วโมง มีระบบคัดแยกผู้ป่วยให้ได้รับการตรวจรักษาตามลำดับความเร่งด่วน
มีช่องทางด่วน (Fast Track) ในกลุ่มโรคที่มีความเสี่ยงสูง และมีระบบแยกผู้ป่วยโรคติดต่อร้ายแรงเพื่อควบคุมการแพร่กระจายเชื้อ พร้อมทั้งประชาสัมพันธ์ข้อมูลการรักษาที่หน้าห้องฉุกเฉิน ได้แก่ จำนวนผู้รับบริการ ระบุสีเพื่อแสดงระดับอาการผู้ป่วย ให้ผู้ที่รอรับบริการทราบเวลาในการเข้ารับการรักษา รวมทั้งมีระบบส่งต่อที่รวดเร็ว ส่วนระบบการลำเลียงผู้ป่วยทางอากาศยานอยู่ระหว่างการพัฒนา
สำหรับด้านการป้องกันความปลอดภัยของผู้ป่วยและเจ้าหน้าที่ โรงพยาบาลอุดรธานีได้ร่วมมือกับสถานีตำรวจภูธรเมืองอุดรธานี จัดตั้งสถานีตำรวจชุมชนในโรงพยาบาลเป็นแห่งแรกของประเทศ เนื่องจากมีเหตุการณ์ทะเลาะวิวาท เมาสุรา เกิดขึ้นภายในโรงพยาบาล ทำให้เกิดความเสียหาย ความหวาดกลัว และไม่ปลอดภัยต่อผู้ป่วยญาติผู้ป่วยและเจ้าหน้าที่ โดยมีการติดตั้งระบบนิรภัยประตูอัตโนมัติ3 ชั้น พร้อมกล้องวงจรปิด และจัดเจ้าหน้าที่ตำรวจประจำสถานีวันละ3 ครั้ง โดยการเผชิญเหตุจะสั่งการผ่านศูนย์วิทยุร่มโพธิ์ทองเพื่อติดตามผู้ต้องหามาดำเนินคดีต่อ และยังจัดอบรมการเผชิญเหตุชุลมุนให้แก่ทีมเจ้าหน้าที่รักษาความปลอดภัยอีกด้วย
“เหตุการณ์ความรุนแรงจากการทะเลาะวิวาทที่เกิดขึ้นในโรงพยาบาลเป็นเรื่องละเอียดอ่อน ทำให้กระทบจิตใจผู้ปฏิบัติงานและประชาชน รวมถึงกระทบความเชื่อมั่นในการมาใช้บริการ ต้องขอชื่นชมโรงพยาบาลอุดรธานีที่มีแนวคิดพัฒนาห้องฉุกเฉินคุณภาพ และนำร่องสถานีตำรวจในโรงพยาบาล ซึ่งได้ผลดีมาก สามารถระงับเหตุได้อย่างรวดเร็ว เป็นตัวอย่างให้กับพื้นที่อื่นๆ สร้างความปลอดภัยและสร้างความเชื่อมั่นให้แก่เจ้าหน้าที่ที่ปฏิบัติงานและประชาชนที่มาใช้บริการ ทำให้เกิดภาพลักษณ์ที่ดีแก่กระทรวงสาธารณสุข” ดร.สาธิต กล่าว
******************************************** 19 มิถุนายน 2565
************************************
วันพุธที่ 27 เมษายน 2565
อนุมัติเงินช่วยเหลือพิเศษแก่ผู้รับเบี้ยยังชีพผู้สูงอายุ
วันพุธที่ 27 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยผู้สูงอายุที่อาจได้รับผลกระทบจากสถานการณ์แพร่ระบาดของโรคโควิด-19 จึงอนุมัติหลักการจ่ายเงินช่วยเหลือพิเศษแก่ผู้สูงอายุที่ได้รับสิทธิสวัสดิการเบี้ยยังชีพ ในปีงบประมาณ 2565 รายละ 100-250 บาทต่อเดือนตามช่วงอายุ เป็นเวลา 6 เดือน โดยจะได้รับการโอนเข้าบัญชีธนาคารพร้อมกับเบี้ยยังชีพผู้สูงอายุ ดังนี้ ผู้มีอายุ 60-69 ปี จะได้รับเบี้ยยังชีพและเงินช่วยเหลือพิเศษ รวมเป็น 700 บาท/เดือน อายุ 70-79 ปี ได้รับรวม 850 บาท/เดือน อายุ 80-89 ปี ได้รับรวม 1,000 บาท/เดือน และอายุ 90 ปีขึ้นไป ได้รับรวม 1,250 บาท/เดือน เริ่มตั้งแต่เดือน เม.ย.-ก.ย.2565 คาดว่าจะช่วยบรรเทาความเดือดร้อนให้แก่ผู้สูงอายุได้กว่า 10 ล้านคน รวมเป็นเงินกว่า 8,348 ล้านบาท
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 19 ตุลาคม 2564
ก.แรงงาน ชี้ช่อง หากนายจ้างเลิกจ้างลูกจ้าง โดยไม่มีความผิดและไม่จ่ายค่าชดเชย ลูกจ้างมีสิทธิ์ยื่นขอรับเงินกองทุนสงเคราะห์ลูกจ้าง
กระทรวงแรงงานบรรเทาความเดือดร้อนให้กับลูกจ้างที่ถูกเลิกจ้างจากผลกระทบการแพร่ระบาดของโรคติดเชื้อไวรัสโคโรนา 2019 และสถานการณ์อุทกภัย หากนายจ้างไม่จ่ายค่าชดเชย ลูกจ้างมีสิทธิ์ยื่นขอรับเงินกองทุนสงเคราะห์ลูกจ้างได้
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 และสถานการณ์อุทกภัยที่เกิดขึ้นเป็นวงกว้างในหลายพื้นที่ ได้ส่งผลกระทบต่อการดำเนินธุรกิจของนายจ้าง เจ้าของสถานประกอบกิจการ และลูกจ้าง จนทำให้สถานประกอบกิจการบางแห่งจำเป็นต้องหยุดกิจการทั้งหมดหรือบางส่วนชั่วคราวหรือต้องเลิกกิจการ ซึ่งส่งผลกระทบให้มีการเลิกจ้างลูกจ้าง โดยนายจ้างบางรายประสบปัญหาทางเศรษฐกิจไม่สามารถจ่ายค่าชดเชยให้ลูกจ้างได้ตามกฎหมาย เรื่องดังกล่าวพล.อ. ประวิตร วงษ์สุวรรณ รองนายกรัฐมนตรีซึ่งกำกับดูแลกระทรวงแรงงาน มีความห่วงใยและกำชับให้ดูแลลูกจ้างให้ได้รับสิทธิประโยชน์ที่พึงได้ตามกฎหมาย กระทรวงแรงงานได้มอบหมายให้กรมสวัสดิการและคุ้มครองแรงงานตรวจสอบกรณีมีการเลิกจ้างให้คุ้มครองสิทธิของลูกจ้างอย่างเต็มที่ หากนายจ้างเลิกจ้างเพราะเหตุผลกระทบจากการแพร่ระบาดของเชื้อไวรัสโคโรนา 2019 หรือผลกระทบจากการประสบอุทกภัย หรือกรณีเลิกจ้างลูกจ้างโดยมิได้กระทำผิด และไม่จ่ายเงินชดเชยหรือเงินตามกฎหมายคุ้มครองแรงงาน ต้องชี้แจงให้ลูกจ้างทราบว่า ลูกจ้างมีสิทธิยื่นขอรับเงินสงเคราะห์จากกองทุนสงเคราะห์ลูกจ้างได้ ตามเงื่อนไขหลักเกณฑ์ที่กำหนด เพื่อเป็นการบรรเทาความเดือดร้อนให้กับลูกจ้าง นอกจากนี้กระทรวงแรงงานได้ดำเนินการแก้ไขเพิ่มเติมระเบียบคณะกรรมการกองทุนสงเคราะห์ลูกจ้าง ว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย (ฉบับที่ 3) พ.ศ. 2564 เพื่อให้ลูกจ้างได้รับการบรรเทาความเดือดร้อนได้อย่างรวดเร็ว สามารถเข้าถึงสิทธิการขอรับเงินสงเคราะห์อย่างทั่วถึง
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า กองทุนสงเคราะห์ลูกจ้าง เป็นกลไกที่กระทรวงแรงงานจัดตั้งขึ้นเพื่อรองรับสถานการณ์ความไม่แน่นอน ช่วยบรรเทาความเดือดร้อนให้ลูกจ้างกรณีถูกเลิกจ้างลูกจ้างโดยมิได้กระทำผิด และไม่จ่ายเงินชดเชยหรือเงินตามกฎหมายคุ้มครองแรงงาน โดยในปีงบประมาณที่ผ่านมา ตั้งแต่เดือนตุลาคม 2563 – กันยายน 2564 คณะกรรมการกองทุนสงเคราะห์ลูกจ้างได้อนุมัติจ่ายเงินกองทุนสงเคราะห์ลูกจ้างช่วยบรรเทาความเดือดร้อนให้ลูกจ้างแล้ว จำนวน 5,381 คน เป็นเงินกว่า 80.373 ล้านบาท ทั้งนี้หากลูกจ้างที่ได้รับความเดือดร้อนจากการถูกเลิกจ้างกรณีไม่ได้รับค่าชดเชยหรือสิทธิประโยชน์อื่นๆ เช่น ค่าจ้าง ค่าทำงานในวันหยุดพักผ่อนประจำปี เป็นต้น สามารถยื่นเรื่องขอรับเงินสงเคราะห์จากกองทุนได้ที่สำนักงานสวัสดิการและคุ้มครองแรงงานจังหวัดทุกจังหวัด และสำนักงานสวัสดิการและคุ้มครองแรงงานกรุงเทพมหานครทุกพื้นที่ หรือสอบถามเพิ่มเติมได้ที่โทรศัพท์สายด่วน 1546 หรือ 1506 กด 3
วันจันทร์ที่ 31 มกราคม 2565
​PM pleased Thailand is capable of  managing to control covid-19, the omicron variant, well with low death rates.
​PM pleased Thailand is capable of  managing to control covid-19, the omicron variant, well with low death rates.
January 31, 2022, Government Spokesperson Thanakorn Wangboonkongchana, revealed the situation of covid-19 in Thailand today, there are 8,008 total confirmed cases of COVID-19, classified as domestic cases 7,842 cases, 166 cases from abroad, and 217,107 cumulative cases (since January 1, 2022. ) 8,215 recovered and returned home, 165,556 total recovered (since January 1, 2022), 84,319 patients were treated, 16 deaths. Recently, Thailand has had more than 116,002,932 doses of vaccination in 77 provinces, divided into 52,290,140 people for the first dose of vaccine, 48,582,903 for the second dose, 14,141,210 for the third and the fourth dose of 988,679. While the statistics of COVID-19 vaccinations worldwide are 10,107 million doses in 205 countries/territories. As of now, the latest global total injection rate is 32 million doses per day and has a tendency to increase continuously. While the United States has had the highest number of vaccinations at 538 million doses, with more than 212 million Americans receiving two doses of vaccine. As for ASEAN, all countries have now received vaccination against COVID-19, totaling approximately 899.1 million doses, with Brunei vaccinates the most in the region (94.8% of the population), while Indonesia vaccinates the largest number at 316.7 million doses.
Government spokesman said that Gen. Prayut Chan-o-cha, Prime Minister and Minister of Defense, follow up on the overall situation of Thailand. After having been infected with the Omicron variant since late last year to this year, the development of the epidemic remains stable. It is considered that Thailand still has a good management system with low death rate comparing to number of patient. Patients have access to medical care, bed and medical supplies. While the government is able to provide vaccines to the target groups, including the vulnerable group of 608. It is believed that Thailand and Thai people will be able to coexist with COVID-19 along with continuing economic activities.
วันศุกร์ที่ 26 พฤศจิกายน 2564
กระทรวงเกษตรฯ เปิดเวทีรับฟังความคิดเห็นความเหมาะสมของพระราชบัญญัติจัดรูปที่ดินเพื่อเกษตรกรรม พ.ศ. 2558
กระทรวงเกษตรฯ เปิดเวทีรับฟังความคิดเห็นความเหมาะสมของพระราชบัญญัติจัดรูปที่ดินเพื่อเกษตรกรรม พ.ศ. 2558 ให้มีความสอดคล้องกับสถานการณ์ปัจจุบัน สนับสนุนการทำงาน และสร้างประโยชน์ให้กับพี่น้องเกษตรกร
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเปิดการประชุมรับฟังความคิดเห็นเพื่อประกอบการศึกษาวิจัยความเหมาะสมของพระราชบัญญัติจัดรูปที่ดินเพื่อเกษตรกรรม พ.ศ. 2558 ณ โรงแรมเดอะ รอยัล ริเวอร์ เขตบางพลัด กรุงเทพฯ ว่า การประชุมรับฟังความคิดเห็นในวันนี้ กระทรวงเกษตรฯ โดยกรมชลประทาน ได้ริเริ่มให้มีการศึกษาผลกระทบของการบังคับใช้กฎหมายและความเหมาะสมของพระราชบัญญัติจัดรูปที่ดินเพื่อเกษตรกรรม พ.ศ. 2558 เพื่อนำผลการศึกษามาใช้ในการปรับปรุงกฎหมายให้สามารถเพิ่มประสิทธิภาพการทำงานของเจ้าหน้าที่และตอบสนองต่อความต้องการของพี่น้องเกษตรกรให้มีความเหมาะสมกับสภาพพื้นที่ สภาพเศรษฐกิจและสังคมของแต่ละภูมิภาค รวมทั้งหากมีการค้นพบแนวทางใหม่ ๆ ที่จะเพิ่มประสิทธิภาพและตอบสนองต่อการพัฒนาระบบและกระบวนการจัดระบบน้ำเพื่อเกษตรกรรมและการจัดรูปที่ดินเพื่อเกษตรกรรมให้เกิดผลสัมฤทธิ์สูงสุด ถือเป็นเรื่องที่ดีและสอดคล้องกับนโยบายของกระทรวงเกษตรและสหกรณ์ที่มุ่งหวังให้ประเทศไทยเป็นแหล่งที่มีความมั่นคงด้านอาหารของโลก อีกทั้งยังเป็นการพัฒนาคุณภาพชีวิตและรายได้ให้กับพี่น้องเกษตรกรด้วย
ทั้งนี้ ประเทศไทยเป็นประเทศเกษตรกรรม มีพื้นที่ทั้งประเทศมีประมาณ 321 ล้านไร่ เป็นพื้นที่เกษตรกรรมถึง 149.25 ล้านไร่ มีเกษตรกรทั้งสิ้น 8,094,954 ครัวเรือน นโยบายของรัฐบาลรวมทั้งนโยบายของกระทรวงเกษตรและสหกรณ์ จึงให้ความสำคัญกับการบริหารจัดการแหล่งน้ำอย่างเป็นระบบ ให้สามารถแก้ไขปัญหาน้ำแล้ง น้ำท่วม การขาดแคลนน้ำภาคการผลิต น้ำอุปโภคบริโภค และเพิ่มประสิทธิภาพแหล่งน้ำ ซึ่งการพัฒนาและขยายพื้นที่ชลประทานให้ครอบคลุมพื้นที่เกษตรกรรม การจัดระบบการบริหารจัดการแหล่งน้ำ การใช้น้ำ และการบริหารจัดการน้ำในระดับไร่นาและชุมชนที่เชื่อมโยงกับระบบชลประทาน รวมทั้งการจัดรูปที่ดินและพัฒนาพื้นที่ดินให้เป็นไปอย่างเหมาะสมและมีประสิทธิภาพควบคู่ไปกับการจัดระบบน้ำเพื่อเกษตรกรรม เพื่อพัฒนาคุณภาพชีวิตของเกษตรกรให้มีความมั่นคง และเติบโตอย่างมีเสถียรภาพ สามารถเพิ่มผลผลิตและลดต้นทุนการผลิต และเพิ่มขีดความสามารถและเพิ่มศักยภาพในการแข่งขันด้านผลผลิตทางการเกษตรกับนานาประเทศได้ จึงเป็นเรื่องที่มีความสำคัญและจำเป็นอย่างยิ่งที่จะนำไปสู่เป้าหมาย "ภาคเกษตรมั่นคง เกษตรกรมั่งคั่ง ทรัพยากรยั้งยืน
"การศึกษาผลกระทบของการบังคับใช้กฎหมายฯ นั้นควรมีการรับฟังและปรับปรุงแก้ไขทุก ๆ 5 ปี เพื่อให้สอดคล้องกับสถานการณ์ปัจจุบัน อย่างไรก็ตาม การทำเกษตรกรรม น้ำย่อมเป็นสิ่งสำคัญที่จำเป็นต้องใช้ในการทำการเกษตร ซึ่งการมีกรอบ มีกฎหมาย เพื่อกำกับและควบคุมดูแลการบริหารจัดการน้ำ จะเป็นประโยชน์ต่อส่วนรวมในการใช้ทรัพยากรน้ำร่วมกัน การปรับปรุงกฎข้อบังคับต่าง ๆ จึงสมควรที่จะต้องสอดคล้องกับความเป็นจริง รวมถึงควรให้เกษตรกรได้มีส่วนร่วมในการแสดงความคิดเห็นด้วย และในส่วนของ พ.ร.บ. ฉบับนี้ หากมีการปรับปรุงแก้ไขและรับฟังความคิดเห็นแล้ว จะสอดคล้องกับสถานการณ์ สนับสนุนการทำงานของเจ้าหน้าที่ และสร้างประโยชน์ให้กับพี่น้องเกษตรกรไปพร้อม ๆ กัน" ดร.เฉลิมชัย กล่าว
วันจันทร์ที่ 27 ธันวาคม 2564
ปลัดกอบชัยฯ เป็นประธานการประชุมเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.)
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.)
ปลัดกอบชัยฯ เป็นประธานการประชุมเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.)
วันนี้  (27 ธันวาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.) ภายในกระทรวงอุตสาหกรรม ครั้งที่ 2 โดยมีผู้บริหารและคณะกรรมการฯ เข้าร่วมประชุม ณ ห้องประชุม อก.3  อาคารสำนักงานปลัดกระทรวงอุตสาหกรรม และผ่านสื่ออิเล็กทรอนิกส์ (โปรแกรม Zoom)
ที่ประชุมได้รับทราบแนวทางการขับเคลื่อน BCG Model ของกระทรวงอุตสาหกรรม  ภาพรวมภาวะเศรษฐกิจอุตสาหกรรม  ความก้าวหน้าการขับเคลื่อนการพัฒนาอุตสาหกรรมศักยภาพ อาทิ  การดำเนินงานของคณะกรรมการนโยบายยานยนต์ไฟฟ้าแห่งชาติ   การดำเนินการตามมาตรการพัฒนาอุตสาหกรรมหุ่นยนต์และระบบอัตโนมัติ   การดำเนินการตามมาตรการพัฒนาอุตสาหกรรมชีวภาพของไทย ปี พ.ศ.2561-2570   และ การดำเนินการตามแผนปฏิบัติการด้านการพัฒนาอุตสาหกรรมแปรรูปอาหาร ระยะที่ 1 (พ.ศ.2562-2570) และ การดำเนินงานตามมาตรการหินอุตสาหกรรมสำหรับพื้นที่เขตพัฒนาพิเศษภาคตะวันออก EEC
นอกจากนี้ที่ประชุมได้ร่วมกันพิจารณา   ความคืบหน้าการจัดทำร่างแผนปฏิบัติการด้านการพัฒนาอุตสาหกรรมอิเล็กทรอนิกส์อัจฉริยะ (Smart Electronics) ระยะที่ 1 (พ.ศ.2565-2570)    การจัดทำแผนปฏิบัติการการพัฒนาเมืองอุตสาหกรรมเชิงนิเวศ ปี พ.ศ.2566-2570 (แผนระดับที่ 3 ด้านการพัฒนาเมืองอุตสาหกรรมเชิงนิเวศของประเทศไทย)   การส่งเสริมและสนับสนุนการผลิตและใช้ประโยชน์พลังงานหมุนเวียนและลดการปลดปล่อยก๊าซเรือนกระจกจากอุตสาหกรรมอ้อยและน้ำตาลทราย ตามโมเดลเศรษฐกิจ BCG   และแนวทางการพัฒนาเกษตรอุตสาหกรรมครบวงจร
วันจันทร์ที่ 30 พฤษภาคม 2565
ครม.เห็นชอบให้ วันที่ 12 สิงหาคม ของทุกปี เป็นวันผ้าไทยแห่งชาติ น้อมสำนึกในพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ครม.เห็นชอบให้ วันที่ 12 สิงหาคม ของทุกปี เป็นวันผ้าไทยแห่งชาติ น้อมสำนึกในพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันที่ 30 พฤษภาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) เห็นชอบให้ วันที่ 12 สิงหาคม ของทุกปี เป็นวันผ้าไทยแห่งชาติ โดยกระทรวงวัฒนธรรมระบุว่า การประกาศให้มีวันผ้าไทยแห่งชาติ เป็นการกำหนดวันในเชิงสัญลักษณ์ เพื่อใช้ในการรณรงค์เผยแพร่ประชาสัมพันธ์ให้ทุกภาคส่วนได้น้อมสำนึกในพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงมีพระวิริยอุตสาหะ ปฏิบัติพระราชกรณียกิจในการส่งเสริมเรื่องผ้าไทย เป็นที่ประจักษ์มายาวนาน จากสิ่งทอท้องถิ่นที่สูญหายไปให้กลับมาได้รับความนิยมอีกครั้ง สามารถสร้างอาชีพและรายได้นำไปสู่การพัฒนาคุณภาพชีวิตความเป็นอยู่ของประชาชน ตลอดจนเป็นการอนุรักษ์ศิลปวัฒนธรรมของชาติให้คงอยู่ซึ่งวันที่ 12 สิงหาคม เป็นวันเฉลิมพระชนมพรรษาของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จึงเป็นวันที่เหมาะสมที่จะประกาศให้เป็นวันผ้าไทยแห่งชาติ
ขณะเดียวกันในปี 2565 นี้รัฐบาลมีนโยบายจัดงานเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา ในวันที่ 12 สิงหาคม 2565 ซึ่งจะมีการเผยแพร่ประชาสัมพันธ์และสร้างการรับรู้เกี่ยวกับโครงการและพระราชกรณียกิจด้านต่างๆ เพื่อให้เยาวชน นักเรียน นักศึกษา และประชาชน ได้ศึกษาหาความรู้จากโครงการต่างๆที่ก่อให้เกิดการพัฒนา สร้างความเจริญรุ่งเรืองและความผาสุกให้กับประชาชนชาวไทย เพื่อน้อมสำนึกในพระมหากรุณาธิคุณและแสดงออกถึงความจงรักภักดี รัฐบาลจึงกำหนดจัดกิจกรรมและโครงการเฉลิมพระเกียรติฯ ซึ่งสอดคล้องกับโครงการต่างๆของพระองค์ เพื่อสืบสาน รักษา ต่อยอดและขยายผลให้เป็นรูปธรรม โดยจะดำเนินการให้เป็นไปอย่างสมพระเกียรติทุกประการ
น.ส.ไตรศุลีกล่าวว่า วันผ้าไทยแห่งชาติ จะใช้ชื่อภาษาอังกฤษว่า National Thai Textile Day โดยได้นิยาม “ผ้าไทย”ว่า ผ้าที่สร้างสรรค์ขึ้นจากมรดกภูมิปัญญาของไทยที่ได้รับการสืบทอดต่อยอดจากรุ่นสู่รุ่น บ่งบอกถึงอัตลักษณ์ประจำถิ่นที่ผลิตขึ้นภายในประเทศโดยฝีมือคนไทย โดยใช้เทคนิค เช่น การทอ จก ยก ขิด ล้วง ปัก มัดหมี่ มัดย้อม บาติก พิมพ์ โดยใช้เส้นใยธรรมชาติที่หลากหลาย เช่น ไหม ฝ้าย ใยกัญชง ใยสับปะรด ที่มีอยู่ในแต่ละท้องถิ่นเป็นต้น และมีตัวอย่างของประเทศอื่นๆที่ได้กำหนดวันผ้าแห่งชาติขึ้น เช่น อินโดนีเซีย วันที่ 2 ตุลาคมของทุกปี เป็นวันบาติกแห่งชาติ, ญี่ปุ่น วันที่ 14 กุมภาพันธ์ เป็นวันฟุนโดชิ หรือวันผ้าเตี่ยว, จอร์เจีย วันที่ 3 พฤษภาคม เป็นวันสิ่งทอแห่งชาติ, สโลวัก วันที่ 8 กันยายน เป็นวันเครื่องแต่งกายพื้นบ้าน,สโลวีเนีย เดือนกันยายน เป็นวันมรดกเครื่องแต่งกายและเครื่องแต่งกายประจำชาติ และบังกลาเทศ วันที่ 4 ธันวาคม เป็นวันสิ่งทอแห่งชาติ
วันอาทิตย์ที่ 19 ธันวาคม 2564
โฆษกรัฐบาลแจงเหตุสภาฯ ล่ม ไม่เกี่ยวเอกภาพรัฐบาล ควรเป็นความรับผิดชอบของ ส.ส.ทั้งฝ่ายค้านและรัฐบาลที่ร่วมกันเป็น กมธ. อัดโหยหาอำนาจมากกว่าปกป้องประโยชน์ประชาชน
โฆษกรัฐบาลแจงเหตุสภาฯ ล่ม ไม่เกี่ยวเอกภาพรัฐบาล ชี้ฝ่ายค้านจ้องแต่จะเล่นเกมการเมือง ทั้ง ๆ ที่ควรเป็นความรับผิดชอบของ ส.ส.ทั้งฝ่ายค้านและรัฐบาลที่ร่วมกันเป็น กมธ. อัดโหยหาอำนาจมากกว่าปกป้องประโยชน์ประชาชน ย้อนไม่ควรถามหาความรับผิดชอบจากคนอื่น
โฆษกรัฐบาลแจงเหตุสภาฯ ล่ม ไม่เกี่ยวเอกภาพรัฐบาล ชี้ฝ่ายค้านจ้องแต่จะเล่นเกมการเมือง ทั้ง ๆ ที่ควรเป็นความรับผิดชอบของ ส.ส.ทั้งฝ่ายค้านและรัฐบาลที่ร่วมกันเป็น กมธ. อัดโหยหาอำนาจมากกว่าปกป้องประโยชน์ประชาชน ย้อนไม่ควรถามหาความรับผิดชอบจากคนอื่น เพราะอดีตนายกฯ ของพรรคตัวเองหนีคดีทุจริต
(19 ธ.ค. 64)นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายพิธา ลิ้มเจริญรัตน์ ส.ส.บัญชีรายชื่อ และหัวหน้าพรรคก้าวไกล ระบุว่า เหตุสภาฯ ล่มล่าสุดเป็นเรื่องเกี่ยวกับเอกภาพของรัฐบาล และการที่จะมีการเลือกตั้งหลายๆ อย่าง เช่น การเลือกตั้งซ่อม หรือการเลือกตั้งผู้ว่าฯ กทม.ว่า เรื่ององค์ประชุมควรถือเป็นความรับผิดชอบของทุกฝ่าย เพราะ ส.ส.เสมือนตัวแทนประชาชน แม้ว่าการขอตรวจสอบองค์ประชุม หรือการไม่แสดงตนจะเป็นสิทธิของฝ่ายค้านก็ตาม อย่างไรก็ตาม น่าสังเกตว่า ที่ผ่านมาหากฝ่ายค้านขอตรวจสอบองค์ประชุม หรือไม่แสดงตนนั้น จะเป็นการทำเพื่อตอบโต้รัฐบาล แต่เหตุสภาฯ ล่มล่าสุดนั้น อยู่ระหว่างการพิจารณาญัตติที่คณะกรรมาธิการพิจารณาเสร็จแล้ว ซึ่งมี ส.ส.เกือบทุกพรรคร่วมกันเสนอญัตติ ดังนั้น จึงควรเป็นความรับผิดชอบของ ส.ส.ทั้งฝ่ายค้านและรัฐบาลที่ร่วมกันเป็นกรรมาธิการ ไม่ควรจะโยนว่าเป็นความรับผิดชอบของฝ่ายค้านหรือฝ่ายรัฐบาล
นายธนกร กล่าวอีกว่า ส่วนกรณีที่ฝ่ายค้านระบุว่า การประชุมสภาฯ ล่มบ่อยครั้ง เพราะ พล.อ.ประยุทธ์ จันทร์โอชา นายกรัฐมนตรี และรมว.กลาโหม ไม่ได้มาจากการเลือกตั้ง ทำให้ไม่มีความรับผิดชอบต่องานสภาฯ นายกฯ ควรมาตอบกระทู้ถามสดด้วยตัวเอง เหมือนกับสมัยที่ น.ส.ยิ่งลักษณ์ ชินวัตร เป็นนายกฯ นั้น ถ้ามาสภาฯ เพื่อตอบกระทู้ตามสคริปที่ทีมงานเขียนให้ อ่านถูกบ้างผิดบ้าง แต่ไม่รู้ถึงปัญหาและข้อเท็จจริงที่เกิดขึ้น แบบนั้นคงจะไม่ได้ประโยชน์อะไร สู้เอาเวลาไปลงมือแก้ปัญหาให้ประชาชนอย่างจริงจังยังจะดีเสียกว่า ที่สำคัญ การอ้างว่าไม่หนีตอบกระทู้ในสภาฯ แต่กลับหนีคดีทุจริตไปต่างประเทศนั้น ความรับผิดชอบของทั้ง 2 เรื่องนี้เทียบกันไม่ได้เลย ฝ่ายค้านจึงไม่ควรจะมีหน้าไปถามหาความรับผิดชอบจากใครได้อีก นอกจากนี้ การที่ฝ่ายค้านขู่เล่นเกมสภาฯ ล่มต่อไป โดยอ้างว่าเป็นการให้บทเรียนรัฐบาลจนกว่าจะยุบสภาฯ นั้น แสดงให้เห็นได้อย่างชัดเจนว่า ฝ่ายค้านโหยหาอำนาจมากกว่าการปกป้องประโยชน์ของประชาชนด้วยการตรวจสอบการบริหารประเทศของรัฐบาลผ่านกลไกรัฐสภาใช่หรือไม่
"เชื่อว่าจากนี้ไป วิปรัฐบาลคงจะมีการหารือกับวิปฝ่ายค้านถึงแนวทางการทำหน้าที่ว่า อย่ามองอะไรเป็นเกมการเมืองไปหมด ซึ่งการพิจารณาญัตติที่คณะกรรมาธิการพิจารณาเสร็จแล้วนั้น ควรเป็นความรับผิดชอบของ ส.ส.ทั้งฝ่ายค้านและรัฐบาลที่ร่วมกันเป็นกรรมาธิการ ไม่ควรจะโยนว่าเป็นกฎหมายของฝ่ายรัฐบาลเพียงอย่างเดียว อย่างไรก็ตาม ยืนยันว่า เหตุสภาฯ ล่มที่เกิดขึ้นนั้นไม่เกี่ยวกับเอกภาพของรัฐบาล แต่เป็นเพราะฝ่ายค้านจ้องแต่จะเล่นเกมการเมืองไปเสียหมดมากกว่า" นายธนกร กล่าว
วันจันทร์ที่ 25 กรกฎาคม 2565
กระทรวงอุตสาหกรรม จัดพิธีถวายพระพรชัยมงคลเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวฯ และพิธีถวายสัตย์ปฏิญาณ
กระทรวงอุตสาหกรรม จัดพิธีถวายพระพรชัยมงคลเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวฯ และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจำปี 2565
วันนี้ (25 กรกฎาคม 2565) นายสุริยะ จึงรุ่งเรือง รัฐมนตรีว่าการกระทรวงอุตสาหกรรม พร้อมด้วย นายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม ร่วมพิธีถวายพระพรชัยมงคลเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวฯ และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจำปี 2565 โดยเปิดกรวยถวายราชสักการะ กล่าวถวายพระพรชัยมงคล กล่าวนำคำถวายสัตย์ปฏิญาณ ถวายความเคารพ ร่วมร้องเพลงสรรเสริญพระบารมี และสดุดีจอมราชา โดยพร้อมเพรียงกัน เพื่อน้อมถวายเป็นราชสักการะ ตลอดจนแสดงออกถึงความจงรักภักดีและน้อมสำนึกในพระมหากรุณาธิคุณของพระบาทสมเด็จพระวชิรเกล้าเจ้าอยู่หัว ที่ทรงมีต่อพสกนิกรชาวไทย จากนั้นผู้บริหารกระทรวงอุตสาหกรรม ร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวฯ รัชกาลที่ 10 ณ บริเวณห้องโถง ชั้น 1 อาคารสำนักงานปลัดกระทรวงอุตสาหกรรม
วันอาทิตย์ที่ 15 พฤษภาคม 2565
ดีอีเอส เผย APEC TELWG 64 ชูความสำเร็จ 3 กิจกรรม
ดีอีเอส เผย APEC TELWG 64 ชูความสำเร็จ 3 กิจกรรมเสวนา เรื่อง อนาคตกำลังคนดิจิทัลยุค - แลกเปลี่ยนประสบการณ์เทคโนโลยีใหม่ด้านโทรคมนาคม ปลดล็อกอนาคตสังคมดิจิทัล – ความเชื่อมั่นและความปลอดภัยไซเบอร์หนุนความมั่งคั่งเศรษฐกิจดิจิทัลเอเปค
เมื่อวันที่14พฤษภาคม2565นายณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมเข้าร่วมประชุมคณะทำงานเอเปคด้านโทรคมนาคมและสารสนเทศครั้งที่64 (APEC TELWG 64)ณโรงแรงแชงกรี-ลากรุงเทพโดยที่ประชุมได้รับทราบและรายงานผลการประชุมกลุ่มกำกับการทั้ง3กลุ่ม(LSG,DSG,และSPSG)ที่ผ่านมารวมทั้งผลการดำเนินโครงการปัจจุบันการเสนอโครงการใหม่ผลลัพธ์ความสำเร็จในการจัดกิจกรรมการเสวนาRoundtable 3กิจกรรมได้แก่1.กิจกรรมเสวนาICT Roundtable for TEL64 หัวข้ออนาคตกำลังคนดิจิทัลยุคNext Normal (Toward the Next Normal : the Future of Digital Manpower) 2.กิจกรรมเสวนาRegulatory Roundtable (LSG) for TEL64หัวข้อแลกเปลี่ยนประสบการณ์เทคโนโลยีใหม่ด้านโทรคมนาคมปลดล็อกอนาคตสังคมดิจิทัล(Sharing the Emerging Telecommunication Technology Experiences to Unlock the Future of Digital Society)และ3.กิจกรรมเสวนาIndustry Roundtable for TEL64หัวข้อความเชื่อมั่นและความปลอดภัยไซเบอร์หนุนความมั่งคั่งเศรษฐกิจดิจิทัลเอเปค(Enhancing Trust and Security for APEC Digital Economy Prosperity)และแผนการดำเนินงานในอนาคตโดยรองปลัดกระทรวงฯในฐานะหัวหน้าคณะผู้แทนไทยTELWGได้กล่าวขอบคุณประธานรองประธานผู้อภิปรายและAPEC Secretariat รวมถึงคณะผู้แทนจากเขตเศรษฐกิจสมาชิกเอเปคที่เข้าร่วมการประชุมทั้งแบบพบหน้าและรูปแบบการประชุมทางไกลที่ได้ร่วมแลกเปลี่ยนข้อมูลประสบการณ์ข้อเสนอแนะที่เป็นประโยชน์ต่อการพัฒนาเทคโนโลยีดิจิทัลและโทรคมนาคมร่วมกันในอนาคต
*************
วันศุกร์ที่ 5 พฤศจิกายน 2564
ดีอีเอส รายงานความคืบหน้างานขับเคลื่อนและบริหารโครงการเมืองอัจฉริยะ
ดีอีเอส รายงานความคืบหน้างานขับเคลื่อนและบริหารโครงการเมืองอัจฉริยะ
เมื่อวันที่ 5 พฤศจิกายน 2564 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ดร.ณัฐพล นิมมานพัชรินทร์ ผู้อำนวยการใหญ่ สำนักงานส่งเสริมเศรษฐกิจดิจิทัล หรือ ดีป้า ผู้แทนจากสำนักงานเมืองอัจฉริยะประเทศไทย และหน่วยงานที่เกี่ยวข้อง ร่วมประชุมคณะกรรมการขับเคลื่อนพัฒนาเมืองอัจฉริยะครั้งที่ 1/2564 ณ ห้องประชุม 301 ตึกบัญชาการ1 ทำเนียบรัฐบาล โดยมีพล.อ.ประวิตร วงษ์สุวรรณ รองนายกรัฐมนตรีเป็นประธานการประชุมคณะกรรมการขับเคลื่อนการพัฒนาเมืองอัจฉริยะ ทั้งนี้ที่ประชุมรับทราบผลการดำเนินงานของอนุกรรมการขับเคลื่อนและบริหารโครงการเมืองอัจฉริยะในช่วงที่ผ่านมา
******************